Imtella' Settembru 11, 2021 - Aġġornata 11 Ta' Settembru, 2021 6:57pm Filmat: Massimo Axisa - TVM Sewwieq u passiġġier jistgħu jgħoddha b'waħda wara li kienu involuti f'inċident fil-limiti taż-Żejtun. Il-Pulizija qalet li kienet infurmata bil-ħabta fit-Triq tal-Barrani għall-ħabta tas-1.45pm. Mill-ewwel tagħrif jirriżulta li l-inċident seħħ waqt li żewġ karozzi ħabtu meta t-tnejn kienu qed jinstaqu lejn il-Marsa, b'waħda minnhom tispiċċa fil-ħajt. L-ewwel indikazzjonijiet kienu li l-inċident jista' jkun serju, tant li fuq il-post marru l-Pulizija, il-Protezzjoni Ċivili u tim mediku minn Mater Dei, iżda iktar tard kien ikkonfermat li ħadd ma weġġa'. Għal xi ħin parti mit-triq lejn in-naħa ta' fuq kellha tingħalaq.